Publication: Magyar Közlöny
Issue: MK-2001-117 (Year: 2001, Number: 117)
Era: 1990-2004
Section: 31/1996. (VI. 19.) IKM rendelet tartalmazza.
Paragraph Index: 104

1. A szakma — mester szintű — gyakorlása során előforduló legfontosabb feladatok (feladatcsoportok) A mesterjelölt ismerje: — a munkaszervezési, üzemszervezési, raktározási és ügyviteli folyamatokat, — a felvonószerelő szakma gyakorlása során előforduló baleseti veszélyforrásokat, — az általános és speciális munkavédelmi és balesetvédelmi ismereteket, — a baleset esetén követendő eljárást és bejelentési kötelezettséget, — az általános és speciális munkahelyi tűzvédelmi előírásokat, — a tűz esetén követendő eljárást és bejelentési kötelezettséget, — az érintésvédelmi előírásokat és a védelmi megoldásokat, — a felvonószerelő szakma gyakorlása során keletkező környezetszennyező anyagokat, — a keletkezett környezetszennyező anyagok kezelésére vonatkozó előírásokat. A szakma mesterei ismerjék és alkalmazzák: — az alapvető üzemszervezési ismereteket, — a munkahelyi anyagkivételezési, raktározási és egyéb bizonylatokat, — az alapvető munkaszervezési ismereteket, — az építési napló vezetésére vonatkozó előírásokat, — az emelési, rakodási és anyagtárolási ismereteket, — a műszaki ábrázolás alapvető szabályait, — a fémek forgácsolási technológiáját, — a fémek forgácsolására szolgáló kisgépeket, — a hegesztés és forrasztás technológiáját, — a lágyforrasztás szerszámait, — az ívhegesztő berendezéseket, — a különböző mechanikus kötéseket, például szegecselést, csavarozást, reteszelést, ékelést, — a műszaki dokumentációk tartalmi és formai követelményeit, — a mérési és hibafelvételi jegyzőkönyvek készítését és felhasználását, — az alkatrészek, gépegységek, szerkezetek mennyiségi és minőségi paramétereinek meghatározására szolgáló korszerű mérőműszereket és módszereket, 2001/117. szám — a villamos és hidraulikus hajtások statikus és dinamikus paramétereinek mérési és diagnosztikai módszereit, — a villamos vezetékek szükséges keresztmetszetének méretezését, — a műanyag vezetékcsatornák és védőcsövek szereléstechnológiáját, — a földelési és átütési vizsgálatokat, — a kábelszerelési ismereteket és használatos rögzítési megoldásokat, — a merev és hajlékony hidraulikus csővezetékek szereléstechnológiáját, — a villamos szakadás és zárlat vizsgálati módszereket. A szakma mesterei képesek legyenek: — a munkavédelmi eszközök szakszerű alkalmazására, — a tűzoltókészülékek szakszerű alkalmazására, — az érintésvédelmi előírások gyakorlati betartására és betartatására, — a feszültség alatti munkavégzésre vonatkozó előírások betartására és betartatására, — az emelőberendezések telepítésére, hibaelhárítására és karbantartására — gyártóművi előírások szerint, — a felvonóakna teherhordó és szerelőállványának méretezésére, felállítására, illetve a felállítás irányítására, a felállított állvány ellenőrzésére, — az építészeti, villamos betáplálási, felvonó telepítési és vezérlési rajzok értelmezésére és olvasására, — a vezérlési rajzok alapján aknai csövezési és huzalozási rajz készítésére, — az egyszerűbb gépészeti műhelyrajzok készítésére, — a gyártóműi, szállítói és megrendelői elvárásoknak megfelelő minőségbiztosításra, — az anyag- és szerszámszükséglet felmérésére, — a villamos és hidraulikus üzemű felvonók szakszerű bontására, illetve a bontási munkák irányítására, — a munkaterület szakszerű átvételére, a szakipari munkák minőségének megítélésére, — a helyszíni munkafolyamatok felmérésére, az emelési, rakodási és raktározási feladatok megszervezésére, — az alsó, felső és oldalsó elrendezésű, direkt és indirekt villamos üzemű felvonók felszerelésére és ezek felszerelésének az irányítására, — a centrál, laterál, tandem, direkt és indirekt hidraulikus hajtású felvonók felszerelésére és ezek felszerelésének az irányítására, — a villamos és hidraulikus üzemű felvonók gyártóműi, szállítói utasítások szerinti beszabályozására, próbaüzemük végrehajtására, — a villamos és hidraulikus üzemű felvonók műszaki és hatósági szakértői átadásának lebonyolítására, — a villamos és hidraulikus üzemű felvonók szakszerű hibaelhárítására, javítására, illetve ezen feladatok elvégzésének megszervezésére és irányítására, — a villamos és hidraulikus üzemű felvonók szakszerű karbantartására, illetve ezen feladatok elvégzésének megszervezésére és irányítására.

Source: https://magyarkozlony.hu/hivatalos-lapok/4c170df974ed230dab9f72b600b4b73256ee2766/dokumentumok/9032daf369c9a7ce9d5e1bcc6b09d00b500d4101/letoltes